**Gaso e-mācību vides lietošanas noteikumi**

**Vispārīgā informācija**

1. Akciju sabiedrība “Gaso” (turpmāk - **Gaso**) Gaso Mācību centra elektroniskajā mācību vidē <https://macibas.gaso.lv/> (turpmāk – **E-vide**) nodrošina mācības fiziskām personām – Gaso darbiniekiem (tai skaitā Gaso līgumdarbiniekiem) un citām personām, kuras noteiktā kārtībā saņēmušas piekļuves tiesības E-videi (lietotāja vārdu un paroli), vai arī izmantojot publiskās pieejas iespējas (turpmāk - **Lietotāji**).
2. Šie noteikumi (turpmāk - **Noteikumi**) ir saistoši visiem Lietotājiem. Lietotāji, lietojot E-vidi, apņemas ievērot visus Noteikumos iekļautos noteikumus un nosacījumus.
3. Gaso patur tiesības pēc saviem ieskatiem jebkurā laikā mainīt vai aizvietot jebkurus no Noteikumos ietvertajiem noteikumiem vai nosacījumiem. Aktuālā Noteikumu redakcija ir pieejama E-vidē.

**Saziņa**

1. Ja Lietotājam ir radies jautājums vai neskaidrības attiecībā uz E-vides lietošanu, Lietotājs var sazinieties ar Gaso, izmantojot e-pasta adresi: [macibu.centrs@gaso.lv](mailto:macibu.centrs@gaso.lv). Gaso sazināsies, lai atbildētu uz neskaidrajiem jautājumiem vai, lai atrisinātu radušos situāciju.

**Lietotāja konts**

1. Lietotājam E-vidē ir piešķirts lietotāja konts. Lietotājs ir atbildīgs par savu Lietotāja rekvizītu (lietotāja vārds un parole) konfidencialitātes saglabāšanu.
2. Lietotājs ir atbildīgs par visām darbībām, kas tiek veiktas, izmantojot Lietotāja vārdu un paroli.
3. Mācību kursa materiāli ir pieejami E-vidē 30 kalendārās dienas pēc mācību kursa pabeigšanas.

**Ierobežojumi**

1. Lietotājs tam pieejamo informāciju drīkst izmantot tikai to mērķu realizācijai, kurus tieši noteicis un atļāvis Gaso. Lietotājam kategoriski aizliegts informāciju izmantot darbībās, kas nav tieši saistītas ar šo mērķu izpildi.
2. Lietotājs nedrīkst izmantot automātiskas ierīces, programmas, algoritmus vai metodoloģiju, kā arī jebkurus līdzvērtīgus manuālus procesus, lai piekļūtu, iegūtu, nokopētu vai uzraudzītu jebkuru E-vides pakalpojuma daļu vai tā saturu, vai arī jebkurā veidā reproducēt vai apiet E-vides pakalpojuma vai jebkura materiāla navigācijas struktūru vai prezentāciju, lai iegūtu vai mēģinātu iegūt jebkuru materiālu, dokumentu vai informāciju veidā, kas nav ar nolūku darīts pieejams E-vides pakalpojuma saprātīgas izmantošanas ietvaros.
3. Lietotājs nedrīkst mēģināt iegūt neatļautu piekļuvi jebkurai E-vides pakalpojuma daļai vai jebkurām citām pakalpojumam pieslēgtām sistēmām vai tīkliem, vai serverim, vai arī jebkuriem pakalpojumiem, kas piedāvāti pakalpojuma ietvaros vai ar tā starpniecību, izmantojot “uzlaušanu”, “paroļu izguvi” vai citus nelikumīgus paņēmienus.
4. Lietotājs nedrīkst pārbaudīt, skenēt vai testēt E-vides pakalpojumu vai jebkuru pakalpojumam pieslēgtu tīklu, mēģinot atklāt tā ievainojamības, kā arī nedrīkst pārkāpt pakalpojuma vai jebkura pakalpojumam pieslēgta tīkla drošības vai autentifikācijas pasākumus.
5. Lietotājs nedrīkst reversi uzmeklēt, izsekot vai mēģināt izsekot jebkādu informāciju par jebkuru citu E-vide pakalpojuma Lietotāju, pasniedzēju vai administratoru, vai izmantot pakalpojumu vai jebkuru pakalpojuma ietvaros vai ar tā starpniecību piedāvātu pakalpojumu vai informāciju jebkurā veidā ar mērķi atklāt jebkuru informāciju, ieskaitot, bet ne tikai, personas identitāti vai informāciju, kas nav Lietotāja paša informācija, ko nodrošina E-vide pakalpojums saprātīgas tā izmantošanas ietvaros
6. Lietotājs nedrīkst veikt darbības, kas rada nepamatotu vai nesamērīgi lielu slodzi E-vide pakalpojuma vai tīkla infrastruktūrai, vai jebkurai šim pakalpojumam pieslēgtai sistēmai vai tīklam.
7. Lietotājs nedrīkst lietot ierīces, programmatūru vai citā veidā rīkoties, lai iejauktos vai mēģinātu iejaukties E-vide pakalpojuma vai jebkuras pakalpojuma ietvaros veiktas operācijas pienācīgā darbībā vai pakalpojuma lietošanā, ko veic jebkura cita persona.
8. Lietotājs nedrīkst izmantot E-vide pakalpojumu vai jebkuru tā saturu jebkuram mērķim, kas ir nelikumīgs vai ko aizliedz Noteikumi, vai kas pārkāpj Gaso vai citu personu tiesības.
9. Gaso ir tiesības liegt vai ierobežot Lietotājam piekļuvi E-videi vai tās pakalpojumiem, ja Lietotājs neievēro Noteikumus.
10. E-vides pakalpojumi var nebūt īslaicīgi pieejami E-vides uzlabošanas darbu laikā.
11. Noteikumu neievērošana, un/vai sistēmas lietošanas tiesību iegūšana, izmantojot trešo personu pieejas paroles un/vai trešo personu vārdā tiek uzskatīta par sistēmas integritātes apzinātu bojājumu, kas atbilstoši Latvijas Republikas normatīvajiem aktiem ir klasificējams kā kriminālpārkāpums. Par pretlikumīgām darbībām E-vidē vai par E-vides nesankcionētu lietošanu, Lietotājs atbild saskaņā ar spēkā esošajiem normatīvajiem aktiem (Krimināllikumu, Fizisko personu datu apstrādes likumu, u.c. saistošajiem normatīvajiem aktiem).

**Autortiesības**

1. E-vidē izvietotais saturs (ieskaitot koncepcijas, idejas, metodes, procedūras, procesus, zinātību, paņēmienus, programmas, publikācijas, modeļus, produktu paraugus, tehnoloģijas, programmatūru, dizainus, mākslas darbus, grafikas un informāciju par platformu vai platformā aprakstītu informāciju) ir aizsargāts ar Gaso piederošām autortiesībām, īpašumtiesībām vai intelektuālā īpašuma vai citām tiesībām. Līdz ar to jebkuru materiālu neatļauta lietošana ir uzskatāma par autortiesību, preču zīmju un citu likumu vai attiecīgo intelektuālā īpašuma un citu tiesību pārkāpumu. Bez Gaso nepārprotamas rakstiskas atļaujas E-vidē izvietotos materiālus nedrīkst modificēt, reproducēt, publiski demonstrēt, izpildīt, izplatīt vai izmantot jebkuriem publiskiem vai komerciāliem mērķiem. E-vides saturu vai materiālus ir aizliegts lietot mērķim, kas nav nepārprotami atļauts.